**SELETUSKIRI**

***Mulgi Vallavolikogu 23.05.2018 määruse nr 37 „Isikliku abistaja teenuse osutamise kord Mulgi vallas“ muutmine***

Määruse muudatuse põhjus: sotsiaalvaldkonnas toimus Sotsiaalkindlustusameti poolt järelevalve, mille tulemusel saime soovitusi sotsiaalteenuste määruste muudatusteks, et määrused oleksid kooskõlas sotsiaalhoolekande seadusega.

Määruse sisu: määrus reguleerib isikliku abistaja teenuse osutamist Mulgi vallas.

Määruse muudatuse mõju: määruses muudetakse § 9 lõike 3 teksti järgnevaks: „Teenuse osutaja leidmisega tegeleb sotsiaaltööspetsialist. Soovi korral on võimalik teenuse osutajaks määrata abistatava poolt leitud isik.“, kehtivas määruses on „Üldjuhul leiab puudega isik endale sobiva isikliku abistaja ise. Vajadusel abistavad teenuse vahetu osutaja leidmisel sugulased või vallavalitsuse sotsiaaltööspetsialist.“. Antud paragrahv kohustab teenuse saajat üldjuhul leidma endale isiklik abistaja või on see ülesanne antud lähedastele. SHS § 28 lõiked 2 ja 3 kirjeldavad KOV kohustusi isikliku abistaja teenuse korraldamisel. Ei saa puudega inimesele ega ka tema lähedastele kohustuseks panna abistaja leidmise.

Määrus kehtestatakse kohaliku omavalitsuse korralduse seaduse § 22 lõike 2 alusel ja sotsiaalhoolekande seaduse § 27 alusel.

Määruse eelnõu algatamise kuupäev on 25.04.2023

Määrus on kavandatud jõustuma üldises korras, kolmandal päeval pärast Riigi Teatajas avaldamist.

Seletuskirja koostaja:

Liana Andruško

sotsiaalnõunik